CELEX: 32014R0115
Language: et
Date: 2014-02-04 00:00:00
Title: Komisjoni rakendusmäärus (EL) nr 115/2014, 4. veebruar 2014 , teatavate kaupade klassifitseerimise kohta kombineeritud nomenklatuuris

7.2.2014   
            
            
               ET
            
            
               Euroopa Liidu Teataja
            
            
               L 38/24
            
         
      KOMISJONI RAKENDUSMÄÄRUS (EL) nr 115/2014,
   4. veebruar 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2 veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2014
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
         
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektriline juhtimisseade pingele kuni 1 000 V vedelkristallkuvariga (LCD) puuteekraaniga. Ekraani diagonaal on 30,5 cm (12 tolli) ja eraldusvõime 800 × 600 pikslit ning see on korpuses mõõtmetega umbes 30 × 23 × 6 cm.
                  Seadmes on automaatne andmetöötlusmasin ja seade esitatakse tollile koos operatsioonisüsteemiga.
                  Seadmel on järgmised liidesed:
                  
                              —
                           
                           
                              üks CompactFlash (CF) tüüpi mälukaardi pesa,
                           
                        
                              —
                           
                           
                              kaks USB pistmikku,
                           
                        
                              —
                           
                           
                              kaks RJ-45 pistmikku,
                           
                        
                              —
                           
                           
                              üks RS-232 pistmik,
                           
                        
                              —
                           
                           
                              üks RS-485 pistmik,
                           
                        
                              —
                           
                           
                              üks mälulaiendpesa,
                           
                        
                              —
                           
                           
                              üks laiendussiin laiendplaatidele, näiteks firmaomaste sisend-väljundseadmete juhtimiseks.
                           
                        Seadmel on ka mitmesuguseid sisseehitatud draivereid erinevat liiki automaatikaseadmete ühendamiseks ning see on võimeline täitma ja kuvama tarkvaraprogramme, nagu tekstitöötlus- ja tabelarvutusprogramme lauaarvutitele.
                  Tollile esitatav seade on ette nähtud tööstusprotsessides kasutatavate masinate elektriliseks juhtimiseks rakendustes, milles kasutatakse programmeeritavaid automaatika- või loogikakontrollereid.
               
               
                  8537 10 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8537, 8537 10 ja 8537 10 10 sõnastusega.
                  Võttes arvesse seadme objektiivseid omadusi, eelkõige seda, et seadmes on sisseehitatud draiverid erinevat liiki automaatikaseadmete ühendamiseks ja laiendussiin sisend-väljundseadmete juhtimiseks, on seade ette nähtud masinate elektriliseks juhtimiseks tööstusprotsessides. Seetõttu ei või seadet klassifitseerida automaatse andmetöötlusseadmena rubriiki 8471.
                  Kuna seadmes on automaatne andmetöötlusmasin, tuleb seade klassifitseerida CN-koodi 8537 10 10 alla kui sisseehitatud arvutiga arvjuhtimispaneel pingele kuni 1 000 V.